Something

«Something» er en The Beatles-sang skrevet av George Harrison, opprinnelig utgitt på The Beatles nestsiste utgivelse, albumet Abbey Road av Apple Records i 1969. Sangen er den Beatles-sangen som er blitt oftest innspilt av andre artister, omtrent tusen ganger, bare overgått av Yesterday, som er blitt innspilt tre ganger oftere. Broadcast Music Incorporated (BMI) har sertifisert at Something er den 17. mest spilte sang på 1900-tallet, med mer enn fem millioner oppføringer.

Sammen med Here Comes the Sun, en annen sang fra albumet Abbey Road, er Something Harrisons gjennombrudd som komponist. Før disse sangene var han overskygget av det kollektive arbeidet til John Lennon og Paul McCartney.

Opprinnelse
Ifølge de fleste kilder er «Something» en hyllest til Harrisons daværende kone, Pattie Boyd. Harrison tok den første strofen fra James Taylors sang «Something in the Way She Moves» og brukte den for å skrive en midlertidig tekst: «Something in the way she moves / Attracts me like a pomegranate», noe som kan minne om den første teksten til «Yesterday» hvor arbeidstittelen var ‘Scrambled Eggs’. Senere i 1969 ga Harrison sin historie om hvordan han komponerte sangen:

Jeg skrev sangen «Something» for albumet før dette, men fullførte den ikke før helt nylig. Jeg pleier å skrive både de første få tekstlinjene og musikktonene sammen samtidig... og deretter resten av melodien. Så skriver jeg hele lyrikken. Det er som en annen sang som jeg skrev da vi var i India. Jeg skrev hele det første verset og sa akkurat det som jeg trengte å si, og så trengte jeg å skrive et par vers til, men synes jeg var veldig vanskelig. Men John ga meg et hendig tips, han sa; ‘Når du begynner på en ny sang, forsøk å gjøre den ferdig med en gang mens du er i den rette stemningen. For når du senere går tilbake til den er du i en helt annen stemning. Så nå forsøker jeg alltid å gjøre sangene ferdig med en gang.

Det er senere blitt klart at Harrison egentlig ikke hadde sin kone i tankene. Ifølge hans egne ord: «Alle tror jeg skrev Something om Patti, men egentlig mens jeg skrev den tenkte jeg på Ray Charles.»

Den opprinnelige utgaven var på åtte minutter, lengre enn selv Hey Jude, med Lennon på piano på slutten av sangen, og med en motmelodi på midten. I den endelige utgaven ble det fjernet, Lennons piano ble benyttet på en Lennon-sang kalt Remember, mens motmelodien senere ble utgitt på samleplaten «The Beatles Anthology 3». En voksende frase åpner og lukker sangen, og en undertone i basslinjene uttrykker en fallende bevegelse gjennom hele sangen.

Something var nært polert ferdig for utgivelse på albumet The Beatles (White Album), men ble til slutt lagt til side. Harrison forklarte det slik i 1980:

Sangen ble skrevet på piano mens vi holdt på med å lage Det hvite albumet. Jeg hadde en pause mens Paul drev på med noe overdubbing så jeg gikk inn i et ledig studiorom og begynte å skrive. Det er egentlig alt som skjedde, unntatt at sangens midtparti tok noe tid å klargjøre. Sangen havnet ikke på Det hvite albumet fordi vi allerede hadde gjort ferdig alle sporene …

Harrison funderte på å bruke Something som en del av «Get Back»-prosjektet som i sin endelige form ble hetende Let It Be. Han bestemte seg for å ikke gjøre det, siden forslaget hans om å ta med Old Brown Shoe ikke ble godkjent av resten av bandet.  Et av de første opptakene av sangen ble gjort på Harrison 26-årsdag. Harrison spilte førstegitar, akkompagnert av McCartney på bass og Ringo Starr på trommer. Billy Preston, en av de få som ikke var medlem av The Beatles som har deltatt på en endelig innspilling, ble med på orgel. George Martin skrev strykerarrangementet.

Utgivelse
Harrison hadde ikke høye tanker om sangen i begynnelsen, ga den til Joe Cocker før han besluttet å produsere den for Abbey Road. Det betydde at Joe Cockers versjon ble utgitt før «originalen». Da The Beatles utga ..Something, ble den øyeblikkelig en hit, og de besluttet å gi den ut som en single i Storbritannia, noe som brøt med den avdøde Brian Epsteins beslutning om aldri å utgi en single som først hadde vært utgitt på et album.

Singelen ble utgitt den 31. oktober 1969 ved Apple Records med Come Together, som delte plassen på en dobbel A-side. Det var første gangen at Harrison som komponist var på A-siden av en Beatles-single. Den 8. november var den også Harrisons første sang på de engelske hitlistene, den dalte etter 12 uker.

Istedenfor å vise The Beatles som en gruppe, ble de i reklamefilmen for Something vist fram hver for seg i sine respektive hjem. På denne tiden var The Beatles så lei av hverandre at ingen av dem ville møte opp sammen for reklamefilming.

I USA ble sangen utgitt som en single ved Apple Records den 6. oktober og begynte å vise seg på hitlistene den 18. oktober, men det tok lang tid før den oppnådde førsteplassen, forhindret ved at den hadde Come Together, som i Storbritannia, men i USA som B-side, noe som trakk salget ned. Billboard magazine endret sine regler, og begynte å telle både A-siden og B-siden under ett istedenfor å separere dem som tidligere. Det betydde at Something var alene på toppen i én uke fra 29. november.

Til tross for at både de britiske og de amerikanske utgivelsen ble gjort i Apples navn, ble rettighetene ble eid av Parlophone i Storbritannia og Capitol Records i USA.

Suksess
Something ble vel mottatt. John Lennon erklærte at det var den beste sangen på Abbey Road, og sa:

Det var en pinlig periode hvor Georges sanger ikke var så gode og ingen ønsket å si noe. Han var rett og slett ikke i den samme liga i en lang tid. Det er ikke for å baktale ham, han hadde rett og slett ikke den erfaring som komponist som vi hadde.

McCartneys sympatier var et ekko av Lennons mening når han uttalte:

Jeg liker Georges sang Something. For meg er det det beste han har skrevet.

I de ti årene etter dens utgivelse har det blitt bortimot 150 cover-versjoner av sangen. Da Frank Sinatra gjorde sin versjon på 1970-tallet sa han at Something var «den største kjærlighetssang de siste femti år», skjønt det som var ment som en kompliment kom ut feil da han ga kreditt til duoen Lennon & McCartney for «Something». Sinatra gjorde en oppfinnelse på egen hånd i sangen ved å endre en av strofene i sangen til «You stick around, Jack / And she might show», noe Harrison elsket. I alle sine konserter hvor han spilte sangen brukte han Sinatras utgave, og ikke sin  originale.

Ike & Tina Turner spilte inn sangen, både i studio og live, men ingen av versjonene ble gitt ut.

Av alle de utallige cover-versjonene av Something var Harrisons egne favoritter var de versjoner som James Brown og Smokey Robinson gjorde.

I 1970 vant Something «Ivor Novello-prisen» for å være «beste sang musikalsk og tekstmessig».

Referanser

Kilder 
 The Beatles official website
 The Beatles Ultimate Experience
 Beatles Discography

Eksterne lenker 
 
  Song lyrics
  Allmusic.com's review of «Something»
  Alan Pollack's analysis of «Something»

Something
George Harrison-sanger
Sanger skrevet av George Harrison
Sanger fra 1969
Singler fra 1969